Вакол хаты насадзілі чарнабрыўцаў, мальвы. Абкошваем некалькі разоў і траву. Грады цяпер каля дома не садзім, а толькі бульбу на тым загоне, што каля груш, і на Мацвеевым полі, якое мы выкупілі. Вельмі добрая ўдалася ў гэтым годзе бульба. А колькі было груш! Так і абсыпаліся яны ўсе — пагнілі. Ніколі не забыць гэтыя грушы-сапяжанкі, спечаныя ў печы! Толькі вы, мамо, умелі так зрабіць! Нараслі ў гэтым годзе і кавуны. Сапраўдныя кавуны, аб якіх мы ніколі нават не марылі, а бачылі толькі на малюнках. Праўда, у асноўным невялікія, але сочныя, салодкія.